Wêreld kan oor tien jaar minder vroue hê | Maroela Media
Wêreld kan oor tien jaar minder vroue hê
Navorsers het bevind dat daar in die volgende tien jaar na raming 4,7 miljoen minder meisies as seuns wêreldwyd gebore sal word. Dit is weens geslagspesifieke praktyke in sekere lande wat 'n kulturele voorkeur vir manlike nasate het.
Geslagselektiewe aborsies het reeds die afgelope 40 jaar in gebiede soos Suidoos-Europa asook Suid- en Oos-Asië, toegeneem.
Luidens 'n artikel in die mediese vaktydskrif BMJ Global Health het navorsers bevind dat 'n derde van die wêreld se bevolking teen 2030 mans sal wees.
'n Internasionale span navorsers het data van meer as drie miljard geboortes oor die afgelope 50 jaar ontleed om te bepaal watter effek geslagseleksie op die kort en lang duur sal hê.
Die navorsers het in hul ondersoek met twee moontlikhede gewerk. In scenario een is daar gefokus op 12 lande waar die bevolkingsverhoudingskoers tussen mans en vroue sedert 1970 toegeneem het, terwyl daar in die ander situasie gekyk is na 17 lande waar die koers in die gedrang was weens maatskaplike of kulturele neigings.
Navorsers het in die eerste geval 'n toename in geslagseleksie in sekere lande aangeneem, gegrond op statistiese bewyse.
In die tweede scenario het navorsers bevind dat daar groter geslagseleksie plaasvind, gegrond op spesifieke neigings en 'n afname in vrugbaarheid – maar waarvoor daar nie spesifieke data was nie.
In scenario een het navorsers bevind dat daar teen 2030 altesaam 4,7 miljoen minder meisies wêreldwyd gebore sal word. In scenario twee het dié syfer teen 2100 tot meer as 22 miljoen gestyg.
Navorsers sê die voorkeur vir manlike nasate kan lei tot verhoogde vlakke van antisosiale gedrag en geweld en kan ook die langtermynbestendigheid en volhoubare maatskaplike ontwikkeling raak.
Dit is 'n skreiende skande dat geslagseleksie toegestaan is in die eerste plek. Wie is die mens om te besluit watter geslag kind in die wêreld gebring moet word. Geboorte skenking is van God. Die Antichris is behoorlik op dreef om ons hele wêreld omver te gooi
Dis te sê às daar nog vroue is oor 10 jaar om kinders te baar…
Dit sal dalk help vir oorbevolking van die wêreld, maar ja dis eintlik siek. Hoekom wil die mens tog so graag God speel?
Wel as n derde van wereld se bevolking teen 2030 mans gaan wees kan ek nie insien hoe kan 2 derdes wat dan vroue is minder as die mans sal wees nie. Is daar ander sekse wat ons nog nie van weet nie? Ek weet in VSA is daar 17 sekse. Lol
'n Derde van die wêreld se bevolking beteken dat daar 1 man vir elke 2 vroue sal wees. Hoeveel mans per vroue is ons tans? 1 vir elke 3? 1 vir elke 4? Die statistiek in die berig maak nie sin as mens nie weet wat die verhouding tans is nie.